VÉGFELHASZNÁLÓI LICENCSZERZŐDÉS

Meta/System fejlesztői környezethez (technológiai előzetes)

1. A jelen Végfelhasználói Licencszerződés (a továbbiakban “Szerződés”) jogilag
kötelező megállapodás a jelen szerződés tárgyát képező szoftver szolgáltatásait
igénybe vevő személy (a továbbiakban “Felhasználó”) és Egry Gábor Szilárd
(a továbbiakban “Fejlesztő”) között a Meta/System fejlesztői környezet technológiai
előzetes verzió (a továbbiakban “Szoftver”) tárgyában. A Szoftver letöltésével,
telepítésével, illetve bármely egyéb módon történő használatával
(a továbbiakban: “Használat”) a Felhasználó elfogadja és magára nézve kötelezőnek
ismeri el a jelen Szerződés feltételeit.

2. A Szoftver használata díjmentes.

3. A Felhasználó jogot kap arra, hogy a Szoftvert telepítse és az alább felsorolt
jogok és kötelezettségek figyelembevételével használja.

A Szoftver letöltésével sem a Szoftver szerzői jogai sem pedig a vagyoni jogai
nem kerülnek a Felhasználóhoz.

A Szoftvert vagy bármely részét a Felhasználó nem jogosult továbbértékesíteni,
bérbe adni, a szoftvert részeire bontani, módosítani, visszaalakítani, a szoftver
forráskódjának visszafejtésére bárminemű kísérletet tenni, vagy a Szoftverből
más szoftvert származtatni.

4. A Szoftverrel kapcsolatban a Fejlesztő felelőssége nem terjed ki olyan károk
megtérítésére (beleértve bármely olyan közvetett vagy közvetlen kárt, illetve
veszteséget, ideértve az adatvesztést, üzleti haszon elmaradását is), amelyek
a Szoftver használatából vagy nem használhatóságából származnak.

5. A Szoftver összetevői a következők: Node.js alapú futtatható kód és segítő
szkriptek, beépített csomagok, példák, dokumentáció.

A Szoftvernek nem képezik a részét az elkülönítetten létező csomagok és a
mellékelt példák.

A Szoftver részét képező és „MetaSystem” előtaggal rendelkező csomagok
interfésznek (kapcsolattartó modulnak) tekintendők.

6. A Szoftverre a magyar jog rendelkezései irányadók.

